  Туспуктэм: t.me/elvira_pinchuk Майя Бывальцева Балезино ёрос эмъюртын ӝегатскытэк юрттонъя ёзэтэз тупатъян ужъёсты йылпумъязы. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Лэсьтӥськисьёс борддоръёсты, выжез, вӧлдтэтэз выльдӥзы, укноосты, ӧсъёсты, сантехникаез воштӥзы. Вераны кулэ, вазиськисьёсты кутонэз тупатъян мыныку но ӧз дугдытъялэ, али ёзэт дышем радлыкъя ужа. Тодэ вайытом, туэ сӥзьыл Удмуртиын вить выль амбулаториосты пуктонэз йылпумъялозы. Тегъёс: эмъяськонниос тупатъянужъёс Балезино Удмуртия  